Кишиньов

Кишиньов,   Chișinău — главный город Молдавии, найвекшый город републикы, центер ровноименной муниципии; лежить над  рѣков Бык, правым притоком Днѣстра.Трёшников А.Ф.

Од року 1995 творить окрему административну единку — муниципию Кишиньов (Municipiul Chișinău) зоз шпециалным автономным статусом, до котрой, окрем города Кишиньова входять шѣсть сосѣдных вароши (Сынджера, Дурлешты, Ватра, Кодру, Вадул-луй-Воде, Криково) и двадцять пять сел, злученых до тринадцати комунит, сумарнов плохов 635 км².Павлинов П. С., Белых М. А. и др. 

 История 
Перва документована споминка о Кишиньовѣ датована роком 1436, коли ту владнув молдавскый князь Штефан III. По смерти Штефана город ся достав под владу османох. Город велми потерпѣв в часѣ российско-турецкой войны в року 1788. Але поступно торговый вызнам Кишиньова выростав, По Букурештскому миру в року 1812 Кишиньов быв переданый России въедно з Басарабиев.Encyclopedia BritannicaБольшая Советская Энциклопедия По падѣ империи належав Румынии (1918–1940), 28. юна 1940 въедно з Басарабиев вернув ся в СССР «в резултатѣ догоды двох держав»; 2. августа 1940 став ся главным городом новоствореной Молдавской ССР; в року 1966 «за успѣхы в комунистичной розбудовѣ и при нагодѣ 500-роча» Кишиньов достав орден Ленина.

 Газдовство, наука и култура 
Кишиньов — великый промысловый центер Молдовы и вызнамный продуцент свѣтлотехникы и мѣрячой техникы, оброблячых стройох, тракторох, пумп, холодичох, райбалных машин и изолованых друтох. Меджи конарями, споеныма з агросектором, вызнамны суть винарство, млинарство и промысел табаковый. Вывинутый тыж одѣвный и обувный промысел.

Кишиньов и културный центер републикы, де суть академия наук, высшы школы (над 30) и даколько научно-выгледовных инштитуций, театры, филмовы студиа, музеи.

 Жерела и одказы 

 Определение "Кишинёв" в Большой Советской Энциклопедии

 Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.  С. 239. 

 Референции 

Категория:Населены пункты Молдавии
Катеґорія:Головны міста